Jeg kan på det varmeste anbefale lejligheden på Saarbrücker Strasse.

Lejligheden er flot Berlinersmart indrettet med højt til loftet. Køkkenet er funktionelt og vel-equiperet med opvaskemaskine. Det eneste der manglede var vinglas - dem købte vi og efterlod i lejligheden:-). Opdeling med to soveværelse passede perfekt til to kammerater på tur. Gode store 1,5 mands senge.

Vi havde en fin og næsten uproblematisk kommunikation med Stefan og blev modtaget af rengøringen Matina ved lejligheden. Der er først check in kl 17, men vi ankom tidligt og fik lov til at stille vores baggage fra kl 13.

Kvarteret er roligt og hyggeligt. Kollwitz Str. kun 10 minutters gang væk er fyldt med hyggelige cafeer og indkøbsmulighder.
Vi drak gode cocktails på "Sofa and Scotch" med masser af mennesker på en tirsdag aften i Juli. Vi spiste virkelig god og billig italiensk mad på "Aromi e Sapori" lige rundt om hjørnet på Strassburger Str. Der kan lejes cykler billigt (7,5€/døgn - koster ellers 12€ de fleste steder) på Kollwitz Str. lige ud for Belforter Str.

Jeg kunne absolut finde at bo samme sted næste gang.